Gerjen Község Képviselő-testületének

6/2016.(VI. 15.) önkormányzati rendelete

A Magánszemélyek kommunális adójáról szóló

12/2006.(XII. 15.) önkormányzati rendelet módosításáról

A helyi adókról szóló módosított 1990. évi C. törvény 1. § (1) bekezdésben kapott felhatalmazás alapján Gerjen Község Önkormányzatának Képviselő-testülete a közigazgatási terület lakossági igényei jobb kielégítése, az infrastruktúrafejlesztési, környezetvédelmi feladatok ellátása /településtisztaság, zöldterületek karbantartása bővítése stb./ szilárd burkolatú utak, járdák építése, karbantartása, közvilágítás fenntartása, fejlesztése céljából az alábbi rendeletet alkotja.

**1. §**

A Magánszemélyek kommunális adójáról szóló 12/2006.(XII. 15.) önkormányzati rendelet (továbbiakban R.) 2.§-ának helyébe a következő rendelkezés lép:

„2. § (1) A rendelet célja a magánszemélyek kommunális adójával kapcsolatos helyi szabályok meghatározása.

(2) A jelen rendeletben nem szabályozott kérdésekben az adózás rendjéről szóló 2003. évi XCII. törvény és a helyi adókról szóló 1990. évi C. törvény (a továbbiakban: Htv.) rendelkezései irányadók.”

**2. §**

Az R. 7.§-ának helyébe a következő rendelkezés lép:

„7.§ (1) Az adó mértéke adótárgyanként 5. 500.-Ft / év, kivéve a garázst.

(2) A különleges minősítésű külterületen (a zártkerti ingatlantelek) és a hobbikertekben lévő, nem lakáscélú helyiség adómértéke 10. 250.-Ft /év.”

**3. §**

(1) Ez a rendelet kihirdetése napján lép hatályba.

(2) E rendelet hatályba lépésével egyidejűleg hatályát veszti az R. 3-5 §-a, és 8.§-a.

 Romhányi Károly Dr. Nagy Attila

 Polgármester Jegyző